
Text rozhodnutia
Súd: Krajský súd Bratislava Spisová značka: 5Sa/38/2016 Identifikačné číslo súdneho spisu: 1016201619 Dátum vydania rozhodnutia: 23. 09. 2016 Meno a priezvisko sudcu, VSÚ: JUDr. Peter Pospech ECLI: ECLI:SK:KSBA:2016:1016201619.1 Uznesenie Krajský súd v Bratislave v právnej veci žalobkyne: F. X., Z.. XX.XX.XXXX, K. B. V. XXX, XXX XX L. Q., proti žalovanej: Česká správa sociálneho zabezpečenia, so sídlom Křížová 25, 225 08 Praha 5, o invalidný dôchodok, takto r o z h o d o l : Krajský súd v Bratislave p o s t u p u j e vec miestne príslušnému Krajskému súdu v Trnave. o d ô v o d n e n i e : Dňa 31.08.2016 bol konajúcemu Krajskému súdu v Bratislave doručený návrh na preskúmanie rozhodnutia žalovanej č. XXX XXX XXXX/XXX zo dňa 05.04.2012. Z obsahu spisu vyplýva, že žalobkyňa má trvalé bydlisko na adrese V. XXX, XXX XX L. Q.. Podľa ust. § 9 ods. 1 SSP konanie sa uskutočňuje na tom správnom súde, ktorý je vecne, miestne a kauzálne príslušný. Príslušnosť sa určuje podľa okolností existujúcich v čase začatia konania a trvá až do jeho skončenia. Podľa ust. § 13 ods. 3 SSP v konaní o správnej žalobe proti rozhodnutiam o poskytovaní právnej pomoci podľa osobitného predpisu, v konaniach podľa § 6 ods. 2 písm. c) a d) a na konanie o vykonateľnosti rozhodnutí cudzích orgánov verejnej správy je miestne príslušný krajský súd, v ktorého obvode má žalobca adresu trvalého pobytu, miesto podnikania alebo sídlo; ak takého súdu niet a žalobcom je fyzická osoba, je miestne príslušný krajský súd, v ktorého obvode sa fyzická osoba zdržuje. Podľa ust. § 18 ods. 2 prvá veta SSP ak správny súd zistí, že nie je vecne, miestne alebo kauzálne príslušný, postúpi vec uznesením príslušnému správnemu súdu. Vzhľadom k tomu, že na predmetné konanie je podľa trvalého pobytu žalobcu miestne príslušný Krajský súd v Trnave, súd rozhodol tak ako je uvedené vo výrokovej časti tohto uznesenia. Po právoplatnosti uznesenia bude spis zaslaný miestne príslušnému Krajskému súdu v Trnave, ktorý vec prejedná a rozhodne v merite veci. Poučenie: Proti tomuto uzneseniu nie je prípustná kasačná sťažnosť [§439 ods. 2 písm. d)].

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2016:1016201619.1 (dáta aktuálne k 3. 11. 2026). Záväzné je znenie zverejnené súdom.




